Matúš Kozáčik

Matúš Kozáčik (* 27. december 1983, Dolný Kubín) je bývalý slovenský futbalista. Medzi jeho futbalové vzory patril dánsky brankár Peter Schmeichel.
V Plzni predvádzal kvalitné výkony, legendárny československý brankár Ivo Viktor o ňom vyhlásil:„Nevidím u neho žiadnu slabinu.“Kozáčik si pripísal najviac zákrokov zo všetkých brankárov , Profutbal.sk, citované 11. 12. 2013 

V máji 2014 získal v ankete Klubu sportovních novinářů ocenenie najlepší brankár Gambrinus ligy 2013/14.

Klubová kariéra
V desiatich rokoch začal chytať v rodnom meste, v klube MFK Dolný Kubín. Ako mladší dorastenec prišiel do Košíc, do vtedajšieho 1. FC. V devätnástich rokoch prestúpil do pražskej Slavie, kde sa stal v januári 2005 po odchode Radka Černého brankárskou jednotkou. V roku 2007 po päťročnom pôsobení v Slavii prestúpil do konkurenčnej Sparty, kde hral do leta 2010. Zo Sparty prestúpil do cyperského klubu Anorthosis Famagusta FC.

Pred sezónou 2012/2013 prestúpil do Plzne, kde podpísal trojročný kontrakt. V ročníku odchytal 27 ligových stretnutí a podával stabilné výkony a s klubom vyhral ligu.

7. februára 2014 podpísal s Viktorkou nový kontrakt do 30. 6. 2017. S klubom skončil na konci sezóny na 2. mieste v lige i českom pohári, v oboch prípadoch za Spartou Praha.

 Klubové štatistiky 
Aktuálne k 6. júnu 2014
SezónaKlubKrajinaSúťažZápasyGóly2000/011. FC Košice1. liga002001/021. FC Košice1. liga002002/03SK Slavia Praha1. liga002003/04SK Slavia Praha1. liga902004/05SK Slavia Praha1. liga1402005/06SK Slavia Praha1. liga1602006/07SK Slavia Praha1. liga1602007/08AC Sparta Praha1. liga002008/09AC Sparta Praha1. liga902009/10AC Sparta Praha1. liga702010/11Anorthosis Famagusta FC1. liga2102011/12Anorthosis Famagusta FC1. liga3002012/13FC Viktoria Plzeň1. liga2702013/14FC Viktoria Plzeň1. liga270

 Reprezentačná kariéra 
V A-mužstve Slovenska debutoval 10. decembra 2006 v Abú Zabí v priateľskom stretnutí proti domácej reprezentácii Spojených arabských emirátov. Odchytal prvý polčas, zápas skončil víťazstvom Slovenska 2:1. 

V marci 2013 figuroval v širšej nominácii slovenského národného tímu pre kvalifikačný zápas s Litvou (22. marca) a priateľské stretnutie so Švédskom (26. marca, oba zápasy sa hrali v Žiline na štadióne Pod Dubňom). Ani na jeden zápas však nenastúpil. Príležitosť dostal až od trénera Jána Kozáka 15. októbra 2013 v zápase proti Lotyšsku (remíza 2:2). 15. novembra 2013 vychytal čisté konto v priateľskom stretnutí proti domácemu Poľsku, Slovensko zvíťazilo 2:0.Kozáčik s nulou na konte v treťom zápase za SR , Profutbal.sk, citované 18. 11. 2013

9. októbra 2014 vychytal víťazstvo 2:1 v kvalifikačnom zápase na EURO 2016 proti Španielsku keď chytil niekoľko čistých šancí a Slovensko po úvodnej výhre nad Ukrajinou potvrdilo výborný vstup do kvalifikácie.SVK - ESP, SME.sk, citované 9. 10. 2014 O 3 dni neskôr 12. októbra proti domácemu Bielorusku pomohol k výhre 3:1, v nastavenom čase navyše založil priamočiaru akciu vedúcu k tretiemu gólu. Jeho dlhý výkop predĺžil Adam Nemec na nabiehajúceho Stanislava Šestáka, ktorý bez problémov strelil gól. Slovensko tak získalo z troch úvodných zápasov plný počet deviatich bodov.Hamšík dal dva góly, v Bielorusku sme vyhrali 3:1, SME.sk, citované 12. 10. 2014

 Referencie 

 Iné projekty 

 Externé odkazy 
 Kozáčik na NFT.com 

 Zdroj 

Kategória:Slovenskí futbalisti
Kategória:Hráči MFK Košice
Kategória:Hráči SK Slavia Praha
Kategória:Hráči AC Sparta Praha
Kategória:Osobnosti z Dolného Kubína
Kategória:Hráči FC Viktoria Plzeň